stanford-oval/wikipedia huggingface dataset:
Christiaan Barnard
Nuoruus ja uran alkuvaihe

Barnard syntyi ja kasvoi Beaufort Westissä Etelä-Afrikassa, ja hänen äidinkielensä oli afrikaans. Hän opiskeli lääketiedettä Kapkaupungin yliopistossa, teki harjoittelunsa Groote Schuurin sairaalassa ja lähti yleislääkäriksi Ceresiin, maalaiskaupunkiin Länsi-Kapissa. Vuonna 1948 hän avioitui sairaanhoitaja Aletta Louwin kanssa. 1951 Barnard palasi Kapkaupunkiin työskentelemään kahteen sairaalaan ja suorittamaan loppuun maisterintutkintonsa, jonka hänelle myönsi 1953 Kapkaupungin yliopisto. Vuodesta 1956 lähtien hän opiskeli kirurgiaa Minnesotan yliopistossa. Siellä hän joutui kosketuksiin kardiologisen kirurgian kanssa. Myöhemmin hän erikoistui siihen.
Barnard valittiin kardiologiseksi kirurgiksi Groote Schuurin sairaalan ensimmäiselle sydänosastolle vuonna 1958. Vuonna 1959 Barnard suoritti Etelä-Afrikan ensimmäisen munuaisensiirtoleikkauksen. Hän myös luennoi Kapkaupungin yliopistossa, ja vuonna 1961 hän sai ylennyksen yliopiston kardiologisen kirurgian esimieheksi.
Sydämensiirto

Maailman ensimmäinen sydämensiirtoleikkaus suoritettiin 3. joulukuuta 1967 Etelä-Afrikassa. Toimenpide kesti yhdeksän tuntia, ja työryhmässä oli 30 henkeä. Potilas, Louis Washkansky, oli 55-vuotias ja kärsi diabeteksesta sekä sydänsairaudesta. Hänelle siirretty sydän oli peräisin nuorelta naiselta, Denise Darvallilta, joka oli kuollut auto-onnettomuudessa. Washkansky selviytyi leikkauksesta ja eli 18 päivää, kunnes menehtyi keuhkokuumeeseen, jonka aiheuttivat hänen nauttimansa lääkkeet.
Barnard oli varsin valokuvauksellinen ja nautti median huomiosta, joka seurasi hänet tunnetuksi tehneestä operaatiosta. Barnard jatkoi elinsiirtoleikkauksien tekemistä: hänen 2. tammikuuta 1968 tekemänsä elinsiirtoleikkauksen potilas, Philip Blaiberg, eli leikkauksen jälkeen 19 kuukautta. Barnardin viimeinen potilas eli 24 vuotta leikkauksesta selviydyttyään. Vuonna 1969 Barnard erosi vaimostaan ja avioitui vuonna 1970 Barbara Zoellnerin kanssa.
Barnard myös raivasi tietä uusille ja riskejä sisältäville tekniikoille, muun muassa kaksoiselinsiirroille (1974), keinotekoisille läpille ja eläinten sydänten käyttämiselle hoitotarkoituksiin.
Viimeiset vaiheet

Barnard erosi Zoellnerista vuonna 1982 ja vetäytyi eläkkeelle 1983.
Hän oli kiinnostunut ikääntymisen hidastamista koskevasta tutkimuksesta, ja hänen maineensa kärsi, kun hän vuonna 1986 toi markkinoille Glycelin, tuotteen, jonka Yhdysvaltain elintarvike- ja lääkintäviranomainen Food and Drug Administration FDA veti nopeasti pois markkinoilta.
Hän avioitui kolmannen kerran 1988  Karin Setzkornin kanssa ja erosi tästä vuonna 2000. Christiaan Barnard menehtyi akuuttiin astmakohtaukseen lomaillessaan Páfoksessa Kyproksella vuonna 2001. Häneltä jäi viisi lasta.
Muuta

Kun Espanjan diktaattori kenraali Francisco Franco kuoli 20. marraskuuta 1975, Christiaan Barnard oli kenraalin kuolinvuoteen ääressä Palacio Real de Madridissa.
Aiheesta muualla

Jan Östergren: Christiaan Barnard och den första hjärttransplantationen Lakartidningen.se 13.4.2018 (ruotsiksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  SNAC  IdRef 
Groote Schuurin sairaala
Rocky DeSantos

| Rocky DeSantos |
| --- | --- |

Näyttelijä(t):  Steve Cardenas Michael J. O'Laskey (nuori Rocky DeSantos)
Ensi- esiintyminen:  The Ninja Encounter, Osa 1 (Mighty Morphin Power Rangers)
Viimeinen esiintyminen:  Shift Into Turbo, Osa 2 (Power Rangers Turbo)
Henkilötiedot
Status:  Lopettanut vamman johdosta
Sukupuoli:  Mies
Kotipaikka:  Angel Grove
Suhteet
Tädit ja sedät:  Joe Haley
Infobox OKNimi-testi OK: 
Rocky DeSantos on kuvitteellinen henkilö Power Rangers -universumissa. Hän oli järjestyksessä toinen punainen ranger televisiosarjassa Mighty Morphin Power Rangers sen toisella ja kolmannella tuotantokaudella. Lisäksi Rocky toimi sinisenä rangerina sarjassa Power Rangers Zeo, mutta luovutti paikkansa rangerina loukattuaan selkänsä hieman ennen sarjan Power Rangers Turbo alkua. Häntä näytteli Steve Cardenas.
Rocky rakasti hauskanpitoa ja hän osallistuikin mielellään erilaisiin tanssiaisiin ja juhliin tai vietti yksinkertaisesti aikaansa Ernien omistamalla nuorisokeskuksella. Hän myös osallistui enemmän kuin mielellään aarteenetsintään ja auttoi siivousprojekteissa. Kerran hän toimi myös ekstrana scifi-elokuvassa.
Rockyllä oli eloisa ja hauskuuttelusta pitävä luonne. Hän oli menevä ja häneltä tuntui aina löytyvän vitsi joka tilanteeseen. Rocky oli myös aina rehellinen ystävilleen. Hänen huumorintajullaan oli terapeuttinen vaikutus muihin rangereihin, kun se lievitti heidän huoliaan ja stressiään. Rocky ymmärsi kuitenkin, että tietyillä hetkillä täytyi olla myös uskottava ja täsmällinenkin. Hän oli yleisesti luotettava ja viileäpäinen henkilö, joka pyrki neutraloimaan ystäviensä huolia iloisuudellaan.
Rocky piti myös aivoja rasittaneista haasteista. Kerran hän vaihtoi päiväksi roolia kemiaa opettaneen Mr. Wiltonin kanssa ja pääsi siten itse kokeilemaan taitojaan opettajana. Hän kävi lukiossaan myös tietotekniikka- ja kasvitiedekurssit. Välillä hän vieraili myös museoissa.
Aktiivinen elämäntapa piti Rockyn energisenä. Hän nautti harrastaessaan karatea, juostessaan ystäviensä kanssa, pelatessaan lentopalloa, amerikkalaista jalkapalloa, baseballia, lumilautailua ja useita muita urheilulajeja. Rocky myös kanavoi energiaansa ilmoittautumalla vapaaehtoiseksi hengenpelastajaksi Angel Groven rannalle.
Hahmon historia > Mighty Morphin Power Rangers

Rocky kohtasi rangerit ensimmäisen kerran, kun hän oli yhdessä ystäviensä Adam Parkin ja Aisha Campbellin kanssa puistossa ja esti ystäviensä kanssa karanneiden lastenvaunujen päätymisen jyrkkään rinteeseen. Rangerit olivat myös paikalla pysäyttämässä vaunuja. Rocky, Adam ja Aisha olivat kotoisin kuvitteellisesta Stone Canyonin kaupungista Kaliforniasta ja he olivat vierailulla Angel Grovessa edustamassa Stone Canyonia ryhmäninjakilpailuissa. Rocky oli taitava taistelulajien taitaja, joten myös Lord Zedd kiinnostui hänestä. Ninjakilpailujen jälkeen Goldar kaappasi Rockyn, Adamin ja Aishan luolaan yhdessä heidän Stone Canyonin suosikkiopettajan, Mr. Andersonin, kanssa. Heidän kaikkien onneksi Power Rangerit saapuivat juuri ajoissa pelastamaan heidät. Rocky, Adam ja Aisha saivat kuitenkin sattuman kautta selville rangereiden salaiset henkilöllisyydet, sillä Billy oli ongelmissa Zeddin lähettämän myrkkykäärmeen kanssa ja Tommy Oliverin ja Kimberly Hartin täytyi poistaa hänen kypäränsä. Tapahtuman jälkeen Rocky, Adam ja Aisha tulivat rangereiden liittolaisiksi ja he lupasivat Zordonille pitävänsä rangereiden henkilöllisyydet salassa. Myöhemmin he myös muuttivat Angel Groveen.
Rocky valittiin Jason Lee Scottin paikalle Punaiseksi Power Rangeriksi sen jälkeen, kun Jason, Trini Kwan ja Zack Taylor oli valittu osallistumaan Sveitsissä järjestettyyn maailmanrauhankokoukseen. Valinnan myötä Rocky sai haltuunsa voimakolikon ja ohjattavakseen Red Dragon Thunderzordin. Hän ei vielä tuohon aikaan tiennyt, että jo hänen esi-isänsä oli aikoja sitten pitänyt hallussaan Punaisen Rangerin voimia, kun Kimberly oli vahingossa joutunut hetkeksi ajassa taaksepäin.
Kolmannen tuotantokauden alussa Ritan veli Rito Revolto onnistui hirviöjoukon avustamana tuhoamaan rangereiden Thunderzordit ja Tigerzordin. Tapahtuman jälkeen Rocky lähti muiden rangereiden mukana etsimään Ninjoria, joka antoi heille uudet ninjakolikot ja myös uudet zordit. Rockystä tuli uuden ninjakolikkonsa avulla Punainen Ninja Ranger ja hän ohjasi uutena zordinaan Ape Ninjazordia. Rockyn ninjavoimat sisälsivät myös telesiirtymisen ja mahdollisuuden kadota ninja-asunsa sisältä. Ne antoivat hänelle myös tavallista suuremmat voimat ja hän pystyi nopeasti kiipeämään pintoja pitkin. Rocky sai myöhemmin ohjattavakseen vielä Punaisen Shogunzordin ja kyvyn käyttää suojaavaa ja taitoja nostavaa Metallic Armoria.
Rangerit saivat myöhemmin käsiinsä voimakkaan Zeokristallin. Varmistaakseen ettei paha Master Vile saisi Zeokristallia uudestaan haltuunsa rangerit hajottivat sen viideksi pienemmäksi kristalliksi ja lähettivät sen palat eri aikakausille eri puolille maailmaa.
Hahmon historia > Mighty Morphin Alien Rangers

Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa Mighty Morphin Alien Rangers Maata puolustamaan kutsuttiin hetkeksi Aquitar-planeetan Power Rangerit. Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Rockyn ninjakolikko oli siten tuhoutunut ja voimakolikko käyttökelvoton lähti nuori Rocky etsimään portaalin läpi yhtä Zeokristallin palasista. Hän päätyi muinaiseen Meksikoon, josta kristallin osa löytyi aktiivisen tulivuoren kraatterista. Tulivuori sammui kristallin irrottamisen jälkeen ja Rocky pelasti siten tulivuoren lähellä sijainneen kylän. Rocky ilmeisesti kohtasi samalla myös nuoren isoisänsä, Pablo DeSantosin.
Hahmon historia > Power Rangers Zeo

Maapallon palattua normaaliksi Rockystä tuli Zeokristallin antamilla voimilla Zeo Ranger III. Hän ohjasi uutena zordinaan sfinksiä muistuttanutta Zeozord III:a. Hänen zordinsa antoi myös Zeo Megazordille kyvyn käyttää taistelukypärää nimeltä Zeo III Battle Helmet: Zeo Pyramid Power. Myöhemmin Rocky sai vielä käyttöönsä humanoidirobottia muistuttaneen Super Zeo Zord III:n.
Sarjan aikana Jason Lee Scott, jonka Rocky oli alun perin korvannut, palasi takaisin kultaisena rangerina ja samalla ryhmän uutena varajohtajana. Jasonin paluun jälkeen Rocky alkoi tuntea itsensä ulkopuoliseksi ja hän tunsi että hänet oli korvannut ranger, jonka hän oli aiemmin itse korvannut. Rocky halusi todistaa tärkeytensä itselleen ja muille rangereille, joten hän hyökkäsi yksin King Mondoa vastaan. Tapahtuma opetti Rockyä ja hän alkoi pitää Jasonia ystävänään sekä kohdella häntä kuten muitakin rangereita. Hän myös ymmärsi olevansa tärkeä osa ryhmää.
Hahmon historia > Power Rangers turbovaihteella

Elokuvan Power Rangers turbovaihteella alkupuolella Rocky harjoitteli Tommyn ja Adamin kanssa tulevaa kamppailulajiturnausta varten, jonka voittorahat he suunnittelivat sijoittavansa Angel Groven nuorten turvatalon toimintaan. Harjoituksissa Rocky kuitenkin putosi kehästä ja loukkasi selkänsä. Rockyn sairaalassa olon aikana Power Rangerit kohtasivat uuden uhan, joten Zordonin oli värvättävä korvaaja Rockyn tilalle. Rangerina Rockyn korvasi nuorten turvatalossa asunut 12-vuotias Justin Stewart. Elokuvan lopussa käydyssä kamppailulajiturnauksessa Rockyn tilalla otteli Jason. Rocky oli kuitenkin katsomossa.
Hahmon historia > Power Rangers Turbo

Rocky nähtiin vielä televisiosarjan Power Rangers Turbo kahdessa ensimmäisessä jaksossa, joissa rangerit valmistuivat lukiostaan. Rocky toipui yhä saamastaan selkävammasta eikä haikaillut enää rangeriksi. Hän uskoi voimien olevan hyvissä käsissä Justinilla ja sanoi oman aikansa rangerina olevan ohi.
Aiheesta muualla

Rocky DeSantos rangercentral.comissa (MMPR) (englanniksi)
Rocky DeSantos rangercentral.comissa (Zeo) (englanniksi)
Televisiosarjan Power Rangers hahmot merkitty niiden ensiesiintymisen mukaan
Rocky Zeo Ranger III:na
Edward M. Kennedy

| Edward Moore Kennedy |
| --- | --- |
 Edward M. Kennedy
Yhdysvaltain senaattori
 7. marraskuuta 1962 – 25. elokuuta 2009  
Edeltäjä:  Benjamin A. Smith II
Seuraaja:  Paul G. Kirk
Yhdysvaltain senaatin 91. enemmistön whip
 3. tammikuuta 1969 – 3. tammikuuta 1971  
Edeltäjä:  Russell B. Long
Seuraaja:  Robert Byrd
Puheenjohtaja senaatin oikeuskomitea (Senate Committee on the Judiciary)
 3. tammikuuta 1979 – 3. tammikuuta 1981  
Edeltäjä:  James Eastland
Seuraaja:  Strom Thurmond
Yhdysvaltain senaatin koulutus- ja työkomitean puheenjohtaja (Senate Committee on Labor and Human Resource)
 3. tammikuuta 1987 – 3. tammikuuta 1995  
Edeltäjä:  Orrin Hatch
Seuraaja:  Nancy Kassebaum Baker
Yhdysvaltain senaatin terveys-, koulutus-, työ- ja eläkekomitean puheenjohtaja (Senate Committee on Health, Education, Labor, and Pensions)
 3. tammikuuta 2001 – 20. tammikuuta 2001  
Edeltäjä:  Jim Jeffords
Seuraaja:  Jim Jeffords
 6. kesäkuuta 2001 – 3. tammikuuta 2003  
Edeltäjä:  Jim Jeffords
Seuraaja:  Judd Gregg
 4. tammikuuta 2007 – 25. elokuuta 2009  
Edeltäjä:  Mike Enzi
Seuraaja:  Tom Harkin
Henkilötiedot
Syntynyt: 22. helmikuuta 1932  Boston, Massachusetts, Yhdysvallat
Kuollut: 25. elokuuta 2009 (77 vuotta)  Hyannis Port, Massachusetts, Yhdysvallat (aivokasvain)
Ammatti:  poliitikko kirjoittaja
Puoliso:  Joan Bennett Kennedy (1958–1982), Victoria Reggie Kennedy (1992–2009)
Lapset:  Kara Kennedy Allen (1960–2011) Edward M. Kennedy, Jr. (s. 1961) Patrick J. Kennedy (s. 1967)
Tiedot
Puolue:  demokraatit
Uskonto:  roomalaiskatolisuus
 Huomautukset  ● Opiskeli Harvardin yliopistossa ● Yhdysvaltain armeijassa 1951–53 
 Nimikirjoitus
Aiheesta muualla
kennedy.senate.gov
Veljekset John, Robert ja Ted Kennedy heinäkuussa 1960.
Kennedyn hauta Arlingtonissa.
Edward Moore ”Ted” Kennedy (22. helmikuuta 1932 – 25. elokuuta 2009) oli yhdysvaltalainen demokraattipoliitikko ja Yhdysvaltain senaattori Massachusettsista vuosina 1962–2009. Hän oli nuorin Joseph ja Rose Kennedyn yhdeksästä lapsesta. John F. Kennedy ja Robert F. Kennedy olivat hänen veljiään. Hän avioitui kaksi kertaa, ja hänellä oli kolme lasta. Kennedy toimi Yhdysvaltain senaatissa kolmanneksi pisimpään ja sai lempinimen Lion of the Senate, Senaatin leijona.
Ura

Ted Kennedy valittiin senaattiin vuonna 1962 veljensä John F. Kennedyn ollessa presidenttinä. Hän toimi Yhdysvaltain senaattorina 47 vuotta, kolmanneksi pisin aika senaatin historiassa. Vain Robert Byrd ja Strom Thurmond olivat olleet senaattoreina pidempään. Kennedy valittiin vuoden 2006 senaatin vaalissa jatkamaan lähes 70 prosentin kannatuksella. Myös hänen nuorin poikansa Patrick Joseph Kennedy on poliitikko ja toimi Yhdysvaltain edustajainhuoneen jäsenenä.
Veljiensä kuoleman jälkeen Ted nousi Kennedyn klaanin keulahahmoksi. Presidenttiehdokkuuteen asti Ted Kennedy ei koskaan yltänyt. Vuoden 1972 presidentinvaaleihin hän ei Chappaquiddickin skandaalin vuoksi voinut osallistua, mutta vuoden 1980 vaaleissa mahdollisuudet näyttivät aluksi erittäin hyviltä ja hän asettui ehdokkaaksi istuvaa presidenttiä vastaan. Aivan alussa Ted tuntuikin ottavan Presidentti Carterista jopa luovutusvoiton demokraattien presidenttiehdokkuuskisassa, mutta toisin kävi. Hän hävisi demokraattien esivaalit istuvalle presidentille Jimmy Carterille, joka taas hävisi lopullisissa vaaleissa Ronald Reaganille. Kennedy ei pyrkinyt enää vuosien 1984 ja 1988 vaaleissa ehdolle, vaikka yleisesti näin ajateltiin tapahtuvan. Vuoden 1980 vaalien jälkeen hän sanoi:
»Minä tiedän, että tämä tarkoittaa, ettei minusta koskaan tule presidenttiä.
Mutta presidenttiys ei ole minun koko elämäni. Kansan palveleminen on.»
Kuningatar Elisabet löi senaattori Edward Kennedyn ritariksi tämän ansioista Yhdysvaltain ja Pohjois-Irlannin suhteiden kehittämisessä.
Elämä

Vuonna 1964 Kennedy joutui lento-onnettomuuteen, jossa lentäjä ja yksi matkustaja saivat surmansa. Edward Kennedy loukkaantui vakavasti ja taisteli vaimonsa Virginia Joan Bennettin avustuksella vaalikampanjansa voiton sairaalasta käsin.
Vuonna 1969 hän joutui Chappaquiddick Islandilla auto-onnettomuuteen, jossa hänen sihteerinsä Mary Jo Kopechne kuoli. Tapaus aiheutti maanlaajuisen skandaalin, sillä Kennedy ilmoitti onnettomuudesta vasta seuraavana päivänä eikä poliisin esitutkintaa aloitettu onnettomuuspaikalla kuin vasta seuraavana päivänä. On huhuttu, että Kennedy ajoi alkoholin vaikutuksen alaisuudessa. Lisäksi sihteeri Kopechnen epäiltiin olevan raskaana Kennedylle. Kennedy joutui huonoon valoon, ja se oli ehkä syy, ettei hän ollut ehdokkaana vuoden 1972 presidentinvaaleissa.
Kennedy erosi vaimostaan Joan Bennett Kennedystä vuonna 1982. Hän avioitui uudelleen 1990-luvulla Victoria Reggie Kennedyn kanssa.
Hänellä on ensimmäisestä avioliitosta kolme lasta: Kara Kennedy Allen (1960–2011), joka oli sairastanut keuhkosyöpää vuodesta 2003 ja kuoli sydänkohtaukseen kuntosalilla. Edward M. Kennedy, Jr (1961–), jonka jalka jouduttiin amputoimaan nuorena sekä Patrick J. Kennedy (1967–), joka toimi Yhdysvaltain kongressiedustaja vuoteen 2010 saakka.
Kennedyllä todettiin pahanlaatuinen aivokasvain toukokuussa 2008. Hän sai 20. tammikuuta 2009 sairauskohtauksen Barack Obaman virkaanastujaisjuhliin liittyneellä lounaalla, ja hänet vietiin sairaalaan. Tutkimusten jälkeen lääkärit arvioivat kohtauksen johtuneen rasituksesta.
Hautajaiset

Ted Kennedy kuoli 77-vuotiaana 25. elokuuta 2009 aivosyöpään. Kasvain havaittiin runsas vuosi ennen kuolemaa. Jo silloin tiedettiin, että ennuste on huono.
Bostonissa pidettyyn hautajaismessuun saapui perheen ja suvun lisäksi presidentti Barack Obama sekä ex-presidentit Jimmy Carter, Bill Clinton ja George W. Bush, varapresidenttejä, korkeimman oikeuden tuomareita ja yli 80 senaattoria. Kennedyn ruumis lennätettiin sateisesta Bostonista Washingtoniin. Saattue kulki Washingtonin keskustan läpi Capitol-kukkulan kautta. Ted haudattiin Arlingtonin sotilashautausmaalle lähelle salamurhattujen veljiensä hautoja. Eläessään Ted oli käynyt siellä usein. Kennedyn läheiset antoivat tiedotteen:
»Olemme menettäneet perheemme korvaamattoman päämiehen ja elämämme ilon lähteen.
Hänen uskonsa, optimisminsa ja sinnikkyytensä elää silti sydämissämme ikuisesti.
Kiitämme kaikkia, jotka huolehtivat ja tukivat häntä kuluneena vuotena,
ja jokaista, joka seisoi hänen rinnallaan vuosina,
jolloin hän väsymättä työskenteli oikeudenmukaisuuden eteen.» 
(Edward M. Kennedy Institute)
Republikaani Scott Brown valittiin hänen seuraajakseen senaattiin tammikuussa 2010. Pitkään huhuttiin jonkun Kennedyn uuden sukupolven henkilön ottavan Tedin paikan, mutta lopuksi kukaan heistä ei asettunut ehdolle.
Vaalit

Ted Kennedy oli Massachusettsin senaattori (1962-2009) kuolemaansa saakka.
Ted Kennedyn vaalituloksia, suluissa %:
| --- | --- |
  Massachusettsin vaaleja:  Demokraattien esivaalit, 18.9.1962 Ted Kennedy – 559,303 (69.3)  Edward J. McCormack, Jr. – 247,403 (30.7)  Senaattorin vaalit kongressiin, 6.11.1962 Ted Kennedy (D) – 1,162,611 (52.9)  George Cabot Lodge (R) – 977,668 (44.5)  H. Stuart Hughes (I) – 50,013 (2.3)  Senaattorin vaalit kongressiin, 3.11.1964 Ted Kennedy (D) – 1,716,907 (74.3)  Howard J. Whitmore, Jr. (R) – 587,663 (25.4)  Senaattorin vaalit kongressiin, 3.11.1970 Ted Kennedy (D) – 1,202,856 (62.1)  Josiah Spaulding (R) – 715,978 (37.0)  Demokraattien esivaalit, 14.9.1976 Ted Kennedy – 534,725 (73.9)  Robert E. Dinsmore – 117,496 (16.2)  Frederick C. Langone – 59,315 (8.2)  Senaattorin vaalit kongressiin, 2.11.1976 Ted Kennedy (D) – 1,726,657 (69.3)  Michael S. Robertson (R) – 722,641 (29.0)  Senaattorin vaalit kongressiin, 2.11.1982 Ted Kennedy (D) – 1,247,084 (60.8)  Raymond Shamie (R) – 784,602 (38.3)  Howard S. Katz (L) – 18,878 (0.9)  Senaattorin vaalit kongressiin, 8.11.1988 Ted Kennedy (D) – 1,693,344 (65.0)  Joseph D. Malone (R) – 884,267 (33.9)  Mary Fridley (New Alliance) – 15,208 (0.6)  Frede Lee Nanson (L) – 13,199 (0.5)  Demokraattien esivaalit, 20.9.1994 Ted Kennedy – 391,637 (98.9)  Muut ehdokkaat – 4,498 (1.1)   :      Senaattorin vaalit kongressiin, 8.11.1994 Ted Kennedy (D) – 1,266,011 (58.1)  Mitt Romney (R) – 894,005 (41.0)  Demokraattien esivaalit, 19.9.2000 Ted Kennedy – 236,883 (99.0)  Muut ehdokkaat – 2,467 (1.0)  Senaattorin vaalit kongressiin, 7.11.2000 Ted Kennedy (D) – 1,889,494 (72.6)  Jack E. Robinson III (R) – 334,341 (12.9)  Carla Howell (L) – 308,660 (11.9)  Philip F. Lawler (C) – 42,113 (1.6)  Dale E. Friedgen (I) – 13,687 (0.5)  Senaattorin vaalit kongressiin, 7.11.2006 Ted Kennedy (D) – 1,500,738 (69.3)  Kenneth Chase (R) – 661,532 (30.5)  Valtakunnallisia presidentinvaaleja:  Demokraattien esivaalit, 3.6.1980 Jimmy Carter – 10,043,016 (51.1)  Ted Kennedy – 7,381,693 (37.6)  Demokraattien esivaalit, valitsijamiehet, 14.8.1980 Jimmy Carter – 2,123 (64.0)  Ted Kennedy – 1,151 (34.7)   Barack Obama ja Ted presidentinvaaleissa 2008.
Aiheesta muualla

Kuvia tai muita tiedostoja aiheesta Edward M. Kennedy Wikimedia Commonsissa
Senator Edward Kennedy, Dead at Age 77: 26.8.2009; Elämänvaiheita; Youtube – Voice of America; 3min 40s.
Senator Edward Kennedy Laid to Rest Near His Brothers: 31.8.2009; Muistopuheita ja hautajaiset; Youtube – Voice of America; 4min 3s.
Ted Kennedyn kotisivut (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii  Scopus 2  3 
Taiteenala:  MusicBrainz 
Henkilöt:  Deutsche Biographie  DDB  Trove  US Congress 
Muut:  NARA  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Electoral history of Ted Kennedy – 28.1.2012 versio
Käännös suomeksi
Oulun konservatorio

Oulun konservatorio on musiikin perus- ja ammatillista koulutusta antava Oulun kaupungin omistama oppilaitos. Ammatillisessa koulutuksessa on noin 60 opiskelijaa ja peruskoulutuksessa 650 opiskelijaa. Oppilaitos toimii Oulun musiikkikeskuksessa Karjasillan kaupunginosassa. Pop- ja jazz-musiikin koulutus tapahtuu Kotkantien kampuksella Kaukovainion kaupunginosassa.
Konservatorion edeltäjä on Oulun musiikkiopisto, jonka Oulun Musiikkiyhdistys perusti vuonna 1952. Opetusministeriö muutti musiikkiopiston konservatorioksi vuonna 1978, minkä jälkeen Oulussa voitiin aloittaa musiikinopettajien ja orkesterimuusikoiden koulutus. Vuodesta 1984 lähtien konservatoriossa on koulutettu myös kanttoreita.
Musiikkiopiston pitkäaikainen opettaja ja sittemmin konservatorion rehtori 1975–1990 oli tenorilaulaja, kuoronjohtaja, kanttori-urkuri Elias Palola, jonka poika viulisti Erkki Palola toimi myöskin konservatorion opettajana.
Kari Kyrönseppä

Kari Väinämö Kyrönseppä (s. 6. elokuuta 1943 Lappeenranta) on suomalainen käsikirjoittaja, ohjaaja ja tuottaja.
Kyrönseppä on työskennellyt pitkään Yleisradiossa ja ollut mukana tekemässä useita komediasarjoja, kuten Ällitälli (1971), Hepskukkuu (1979), Tatsia! Tatsia! (1981–1982), Velipuolikuu (1983–1984), Mutapainin ystävät (1984) sekä Hymyhuulet (1987). Myöhemmin hän on toiminut muun muassa  yhtenä Kotikadun (2006–2007) käsikirjoittajana.
Kyrönseppä on osallistunut myös pitkien elokuvien käsikirjoittamiseen, kuten Äl’ yli päästä perhanaa (1968), Asfalttilampaat (1968) ja V. Y. Vihdoinkin yhdessä (1986). Jälkimmäinen on jäänyt hänen ainoaksi pitkän elokuvan ohjaustyökseen.
Teokset

Provencen syleilyssä.  (Piirrokset: Satu-Marja Nygrén)  Helsinki:  Otava, 2002.  ISBN 951-1-18053-3
Täydellinen vaihtoauto.  Helsinki:  Otava, 2004.  ISBN 951-1-19448-8
Reidet.  Helsinki:  Otava, 2008.  ISBN 978-951-0-33715-8
Velipuolikuun vetovoima – Pääsiäishanukkaan valmistus ja muita sketsiohjeita.  Docenco, 2014.  ISBN 978-952-291-086-8
Ensimmäisten joukossa, Docendo, 2018